CPW ลบต่อ 3% โบรกแนะ “ขาย” หั่นเป้าเหลือ 2.9 บ. ชี้ล็อกดาวน์ฉุดผลงาน Q3 หดตัว
 CPW ร่วง 3% โบรกมองล็อกดาวน์รอบใหม่ฉุดผลงาน Q3 ชะลอตัว พร้อมแนะนำ “ขาย” หั่นเป้าเหลือ 2.9 บ.
23 ก.ค. 2564

ผู้สื่อข่าวรายงานว่า ราคาหุ้น บริษัท คอปเปอร์ ไวร์ด จำกัด (มหาชน) หรือ CPW ณ เวลา 12.06 น. อยู่ที่ระดับ 3.76 บาท ลบ 0.10 บาท หรือ 2.59% สูงสุดที่ระดับ 3.86 บาท ต่ำสุดที่ระดับ 3.72 บาท ด้วยมูลค่าการซื้อขาย 22.43 ล้านบาท
 
ด้าน บล.ฟินันเซีย ไซรัส ระบุในบทวิเคราะห์ ปรับราคาเป้าหมายปี 2564 ลงเป็น 2.9 บาท โดยให้รอเข้าลงทุนอีกครั้งในช่วงไตรมาส 4/64 ในระยะยาวเทรนด์ 5G และ Work from Home รวมถึงเทคโนโลยี Apple Silicon จะช่วยหนุนผลประกอบการของบริษัทได้ แต่ในระยะสั้นไตรมาส 3/64 ผลการดำเนินงานมีแนวโน้มชะลอตัว จากทั้งมาตรการล็อกดาวน์และเป็นช่วง Low Season ของบริษัท
ทั้งนี้ ประเมินอัตราการเติบโตของกำไรปกติ CAGR (2564-67) ที่ 21.8% อ้างอิง 2 Year PE ของหุ้นกลุ่มสินค้า IT ที่ 22 เท่า โดยราคาหุ้นปัจจุบันถือว่าเต็มมูลค่าเมือเทียบ กับราคาเป้าหมายใหม่ปี 2564 ที่ 2.9 บาท จึงปรับคำแนะนำเป็น “ขาย” และมองว่าจังหวะที่น่าเข้าลงทุนอีกครั้งคือ High Season ในไตรมาส 4/64 ที่เป็นช่วงเปิดตัวสินค้าใหม่ ของ Apple และคาดผลประกอบการจะกลับมาฟื้นตัวอีกครั้ง